Няколко диети, на които не трябва да се доверяваме - Фото галерии | Vesti.bg
Преди 1 минута 3925
Тази стратегия за самоизмъчване представлява точно това, което може би си представяте – преживяване само на вода.
За човек в добро физическо здраве прилагането ѝ в продължение на няколко дни не би било пагубно, но със сигурност не е правилната стратегия за отслабване.
След няколко дни само на вода човек би бил толкова гладен, че веднага щом започне да се храни, ще си навакса изгубеното.
Диетата на върколака
Тя е сходна с водната, но при нея може да се пие също и чай и при нужда да се ядат плодове, но условието е да се изпълни по време на пълнолуние или новолуние. Има и вариант на тази диета, в който се започва на пълнолуние или новолуние и се продължава през всички фази на луната, следвайки се стриктен хранителен режим.
Доколкото е известно на науката до момента, Луната не влияе върху това, как тялото ни функционира. Така че сами може да отговорите на въпроса, ефективна ли е тази диета.
През 1941 г. ентусиастът диетолог Стейнли Бъроугс създава лимонадената диета. Рецептата е проста: сок от лимон или лайм, кленов сироп, вода и лют червен пипер. Лимонадата трябва да се пие в продължение на поне 10 дни.
Да, от тази диета се отслабва, просто защото в дълъг период от време тялото разполага с изключително малко калории поради състава на „магичната“ лимонада. Веднага, щом се завърнете към обичайното хранене, ще си възвърнете килограмите, защото тялото ви ще иска да се презапаси поради стреса, че може би отново ще бъде подложено на този режим.
Едва ли има човек, който би избрал зеле, ако можеше да избере едно нещо, което да яде до края на живота си.
Диетата със зелева супа изисква в продължение на седем дни да се яде зелева супа. Определени плодове и зеленчуци, месо и кафяв ориз също могат да бъдат разрешени, но под стриктен график. Този план може и да е ефективен, но е опасен, защото с него драстично се намалява приема на калории и важни за организма вещества. Зелето съдържа изключително малко калории и не толкова много витамини и полезни вещества, че да можем да съществуваме само от него.
Диета на течности (главно алкохол)
Идеята за този тип диета се заражда през ХI в. от Уилям Завоевателя, който напълнял драстично с годините и се обърнал към течна диета, за да отслабне. Тя била ефективна, защото не се хранел и само пиел, и то главно алкохол.
През 1960 г. тази измамна диета става известна като „диетата на пияча“ и много хора започват да я прилагат, като ядат главно риба и пържоли, придружени с големи количества алкохол.
Да, човек може да отслабне по този начин, но за сметка на здравето си. А ако иска да се върне към нормалното хранене, отново ще качи.
Този „хранителен“ план е може би най-безумният от всички останали в списъка.
Той става популярен през 2013 г. и наистина включва яденето на памук. И не – не захарен памук.
Идеята зад диетата е, че памукът има ниско количество калории и запълва стомаха, постигайки чувство за ситост. Както може би се досещате, тази диета има редица минуси и… нито един плюс. Най-основният проблем е, че яденето на памук би нарушило нормалното храносмилане и би ни лишило от всички необходими вещества, които се съдържат в истинската храна.